

****

 REPUBLIKA HRVATSKA

 **BJELOVARSKO-BILOGORSKA ŽUPANIJA**

 **UPRAVNI ODJEL ZA FINANCIJE**

 Bjelovar, 14. veljače 2025.

Dr. A. Starčevića 8

MB:0277665

OIB:12928625880

BROJ RKP-a: 28233

RAZINA:22

ŠIFRA DJELATNOSTI:8411

**BILJEŠKE UZ FINANCIJSKE IZVJEŠTAJE**

**Bjelovarsko-bilogorske županije**

**za razdoblje od 01. siječnja do 31. prosinca 2024. godine**

Financijski izvještaji Bjelovarsko-bilogorske županije za razdoblje 01.01.2024 – 31.12.2024. godine sastavljeni su sukladno Pravilniku o financijskom izvještavanju u proračunskom računovodstvu („Narodne novine“ broj 37/22). Sukladno istom Pravilniku za ovo obračunsko razdoblje predaju se PR-RAS, Bilanca, Ras-funkcijski, P-VRIO i Obveze.

 ***Bilješke uz obrazac PR-RAS***

**1. Šifra 6111 Porez i prirez na dohodak od nesamostalnog rada**

U odnosu na promatrano razdoblje prethodne godine prihod od poreza i prireza na dohodak u 2024. godini ostvaren je za 28,8% više.

**2. Šifra 6115 Povrat poreza i prireza na dohodak po godišnjoj prijavi**

Povrat poreza i prireza na dohodak po godišnjoj prijavi ostvaren je više 114,4% u odnosu na isto razdoblje prošle godine.

 **3. Šifra 6132 Porez na nasljedstva i darove**

Uslijed nastalih okolnosti porez na nasljedstva i darove u odnosu na ostvarenje promatranog razdoblja prošle godine u postotku bilježi značajniji porast.

**4. 6341 Tekuće pomoći od izvanproračunskih korisnika**

Iznos od 20.400,00 € odnosi se na uplatu Fonda za zaštitu okoliša i energetsku učinkovitost za projekte provođenja mjera prilagodbe i ublažavanja klimatskih promjena.

 **5. 6342 Kapitalne pomoći od izvanproračunskih korisnika**

Iznos od 155.438,61 € odnosi se na prihod od „Hrvatskih voda“ temeljem ugovora o sufinanciranju za izradu projektno-tehničke dokumentacije za sustav navodnjavanja Kapelica- Kaniška Iva.

**6. Šifra 6423 Naknada za korištenje nefinancijske imovine**

Navedeno povećanje u najvećem dijelu odnosi se na ostvarenje naknade za pridobivene količine energetske mineralne sirovine uslijed puštanja u pogon skladišta podzemnog plina u Grubišnom Polju.

**7. Šifra 6514 Ostale pristojbe i naknade**

Navedeni prihod odnosi se na uplate pristojbi i naknada za izlazak povjerenstva za utvrđivanje minimalnih tehničkih uvjeta.

 **8. Šifra 3111 Plaće za redovan rad**

U odnosu na promatrano razdoblje prošle godine plaće za redovan rad povećane su iz razloga povećanja osnovice za plaću.

**9. Šifra 3224 Materijal i dijelovi za tekuće i investicijsko održavanje**

Značajnije povećanje ovih rashoda u odnosu na promatrano razdoblje prošle godine nastalo je uslijed iskazne potrebe za nabavom materijala za redovno funkcioniranje upravnih odjela.

**10. Šifra 3231 Usluga telefona, pošte i prijevoza**

 Navedeno povećanje u odnosu na promatrano razdoblje prošle godine nastalo je uslijed uvođenja javne usluge za prijevoz putnika u cestovnom prometu te povećanja cijene poštanskih usluga.

**11. Šifra 3237 Intelektualne i osobne usluge**

U odnosu na izvještajno razdoblje prošle godine povećanje rashoda odnosi se intelektualne usluge poput geoinformacijske usluge izrade geoportala BBŽ, izradu strateške studije o utjecaju na okoliš plana gospodarenja otpadom, izradu projektne dokumentacije ublažavanja klimatskih promjena i zaštite ozonskog sloja.

**12. Šifra 3238 Računalne usluge**

Uz redovno održavanje aplikacijskih sustava povećanje se odnosi na isporuku licenci, implementacije, edukacije, podršku za digitalizaciju procesa obrade financijske dokumentacije u SLR**.**

**13. Šifra 3299 Ostali nespomenuti rashodi poslovanja**

Povećanje u odnosu na promatrano razdoblje prošle godine u najvećoj mjeri se odnosi se na usluge stručnog nadzora radova uređenja dječjeg igrališta ŠRC Kukavica, te izradu glavnog projekta I i II faze za ugostiteljsko turistički centar Kukavica – Velika Pisanica.

 **14. Šifra 3631 i 3632 Tekuće pomoći unutar općeg proračuna**

U odnosu na promatrano razdoblje prošle godine ove pomoći su značajno smanjenje iz razloga što je prošle godine isplaćivana naknada šteta za građevinske objekte jedinicama lokalne samouprave nastalih uslijed jakog nevremena.

**15. Šifra 3674 Prijenosi proračunskim korisnicima iz nadležnog proračuna za financijsku imovinu i otplatu zajmova**

Navedeno povećanje u odnosu na isto razdoblje prošle godine odnosi se na doznačena sredstva proračunskim korisnicima u školstvu za nabavu kombi vozila za potrebe škole.

**16. Šifra 3811 Tekuće donacije u novcu**

Povećanje u odnosu na promatrano razdoblje prošle godine odnosi se na isplatu sredstava udrugama za unapređivanje kvalitete života osoba sa invaliditetom, isplatu sredstava sportskoj zajednici, vatrogasnoj zajednici, te ostalim udrugama koje se financiraju iz proračuna.

**17. Šifra 3812 Tekuće donacije u naravi**

Povećanje u odnosu na isto razdoblje prošle godine odnosi se na financiranje smještaja roditelja za vrijeme boravka djece u bolnici.

**18. Šifra 3861 Kapitalne pomoći kreditnim i ostalim financijskim institucijama te trgovačkim društvima u javnom sektoru**

Navedeni iznos odnosi se na rashode rekonstrukcije krovišta izložbene hale na „Bjelovarskom sajmu“.

**19. Šifra 4212 Poslovni objekti**

Povećanje u odnosu na izvještajno razdoblje prošle godine odnosi se na dovršetak izgradnje školsko-sportske dvorane u Hercegovcu.

**20. Šifra 4214 Ostali građevinski objekti**

Povećanje se u odnosu na isto razdoblje pošle godine odnosi na izradu projektno-tehničke dokumentacije za sustav navodnjavanja Kapelica- Kaniška Iva, odnosno izvlaštenje nekretnina SN Kapelica – Kaniška Iva.

**21. Šifra 4221 Uredska oprema i namještaj**

Povećanje u odnosu na promatrano razdoblje prošle godine odnosi se ulaganje u opremu Županije.

**22. Komunikacijska oprema**

Navedeno povećanje odnosi se nabavu komunikacijskih uređaja za potrebe Županije.

 **23. Šifra 4227 Uređaji, strojevi i oprema**

Povećanje u odnosu na promatrano razdoblje prošle godine odnosi se na nabavu opreme za projekt uspostave cjelodnevne škole OŠ Mate Lovraka Veliki Grđevac.

 **24. Šifra 5443 Otplata glavnice primljenih kredita od kreditnih institucija izvan javnog sektora**

Vidljivo smanjenje u obračunskom razdoblju u odnosu na prošlu godinu iz razloga je što je u prošloj godini Županija imala povrat kratkoročnog kredita i veći iznos povrata namirenja duga po godišnjoj prijavi poreza na dohodak.

**25. Šifra X 006**

|  |
| --- |
| ***REKAPITULACIJA PRIHODA I PRIMITAKA I RASHODA I IZDATKA 1.1.-31.12.2024. (EUR)*** |
| UKUPNO OSTVARENI PRIHODI I PRIMICI 25.221.156,48 |
| UKUPNO OSTVARENI RASHODI I IZDACI 22.884.987,34   |
| VIŠAK PRIHODA I PRIMITAKA POSLOVANJA TEKUĆE GODINE 2.336.169,14PRENESENI VIŠAK 1.062.966,97UKUPAN VIŠAK PRIHODA I PRIMITAKARASPOLOŽIV U SLJEDEĆEM RAZDOBLJU 3.399.136,11 |

 Višak prihoda i primitaka – preneseni u odnosu na razdoblje prošle godine razlikuje se zbog korekcije poslovnog rezultata.

 ***Bilješke uz obrazac BILANCA***

 **26**. **Šifra B001 Imovina** na 31. prosinca 2024. godine u odnosu na stanje 01. siječnja 2024. godine povećana je za 62,80% i iznosi 27.345.912,19 €.

 **27.** **Šifra 01 Neproizvedena dugotrajna imovina** nakon ispravka vrijednosti iznosi 306.846,64 €. U obračunskom razdoblju ulaganja u nematerijalnu imovinu odnosi se na uknjižavanje oranica i livada u Malom Korenovu temeljem ugovora, te uknjižavanje zemljišta na Silbi.

 **28. Šifra 02 Proizvedena dugotrajna imovina** Nakon ispravka vrijednosti ista iznosi 9.356.910,37 € što je povećanja od 308,1 %. U obračunskom razdoblju ulaganje u rashode za nabavu proizvedene dugotrajne imovine u najvećem dijelu odnosi se na uknjižavanje objekta Doma za starije osobe Bjelovar temeljem ugovora o prijenosu vlasništva, zgrade Glazbene škole Vatroslav Lisinski Bjelovar, te dovršetak izgradnje dvorane u Hercegovcu u iznosu 436.496,43 €. Nabavljen je namještaj za potrebe Županije. U okviru projekta uspostave cjelodnevne nastave izvršeni su radovi i opremanje OŠ Mato Lovrak Veliki Grđevac. Za potrebe navedenog projekta nabavljeno je kombi vozilo u vrijednosti 41.655,36 € te je temeljem Odluke o prijenosu prava vlasništva isto vozilo isknjiženo.

 **29. Šifra 05** Dugotrajna nefinancijska imovina u pripremi iznosi 10.031.826,96 €.

 **30. Šifra 1 Financijska imovina** iznosi 7.650.327,92 € sastoji se od novca u banci u iznosu 4.534.967,79 EUR., depozita, jamčevnih pologa, dionica i udjela te potraživanja za prihode poslovanja.

 **31. Šifra 13 Potraživanja za dane zajmove** u iznosu 389.874,47 € odnose se na projekt kreditiranja žena i mladih u iznosu od 120.310,37 €, projekt kreditiranja poljoprivrede u iznosu od 225.064,59 EUR te pozajmica Zavodu za javno zdravstvo u iznosu od 30.000,00 €.

 **32. Šifra 15 Dionice i udjeli i glavnici,** odnosno udjeli Županije u tvrtkama u vlasništvu Županije iznose 3.277.515,34 €.

 **33. Šifra 16 Potraživanja za prihode poslovanja** nakon ispravka vrijednosti u iznosu od 332.998,56 € odnose se na potraživanja za poreze u iznosu 2.269,64 €, potraživanja za prihode od imovine u iznosu od 247.618,06 €, potraživanje za prihode od prodaje proizvoda i roba, te pruženih usluga u iznosu od 2.852,63 €, potraživanja za kazne upravne mjere i ostale prihode u iznosu od 82.355,16 € koji se većinom odnose na potraživanja za stipendije. Ispravak vrijednosti potraživanja iznosi 6.063,95 €.

 **34. Šifra B003 Obveze i vlastiti izvori** iznose27.345.912,19 €.

 **35. Šifra 2 Obveze** iznose 5.093.499,41 €, a odnose na obveze za rashode poslovanja u iznosu 1.315.226,38 €, obveze za nabavu nefinancijske imovine u iznosu od 309.998,47 €, te obveze za kredite i zajmove u iznosu 3.468.274,56 €.

 **36. Šifra 9 Vlastiti izvori**  iznose 22.252.412,78 €.

 **37. Šifra 996 Izvanbilančni zapisi**

 **38. Stanje danih suglasnosti i jamstava:**



**39. Stanje potencijalnih obveza po osnovi sudskih postupaka Bjelovarsko-bilogorske županije**

|  |  |  |  |
| --- | --- | --- | --- |
| **PARNICA** | **OPIS** | **UTUŽENI IZNOS** | **NAPOMENA** |
| PARNICA broj P-90/2014 | naknada štete radi liječničke pogreške | 106.443,69 | postupak u I stupnju dovršen oslobađajućom presudom, protiv koje je izjavljena žalba |
| PARNICA broj P-115/2014 | naknada štete radi neadekvatne njege | 123.830,37 | postupak u I stupnju dovršen oslobađajućom presudom, protiv koje je izjavljena žalba |
| PARNICA broj P-153/2014 | naknada štete radi neadekvatne liječničke njege | 134.979,10 | postupak u I stupnju dovršen oslobađajućom presudom, protiv koje je izjavljena žalba |
| ***UKUPNO*** | ***365.253,16*** |  |

***Bilješke uz RAS- funkcijski***

  **40.** U obrascu Ras–funkcijski iskazani su rashodi prema funkcijskoj klasifikaciji proračuna za izvještajno razdoblje prethodne i tekuće godine.

Najznačajnije odstupanje je na šiframa 045, a odnosi se na javnu uslugu prijevoza putnika u cestovnom prometu i 062 što odnosi se na geoinformacijski sustav i sufinanciranje radova na obnovi termo ovojnice zgrade HZMO-a.

 ***Bilješke uz obrazac P-VRIO***

 **41. Šifra 9151 Promjene u vrijednosti i obujmu imovine**

Iznos povećanja u iznosu od 6.423.209,61 € odnosi se na uknjižavanje i prijenos prava vlasništva zgrade Doma za starije osobe Bjelovar. Uknjiženo je zemljište na Silbi u iznosu od 51.000,00 € te zgrada Glazbene škole V. Lisinski Bjelovar u iznosu od 29.668,08 €. Smanjenje imovine u iznosu od 380,42 € odnosi se na otpis i rashodovanje opreme.

 ***Bilješka uz obrazac OBVEZE***

 **42. Šifra V006 Stanje obveza na kraju izvještajnog razdoblja** iznosi 5.093.499,41 €, od čega su dospjele u iznosu 5.120,22 € , a nedospjele 5.088.379,19 €.

Dospjele obveze u iznosu 4.987,50 € odnose na račun za klima uređaje za OŠ Mate Lovraka V. Grđevac u sklopu projekta uvođenja cjelodnevne nastave. Zbog načina knjiženja i zatvaranja obveza prema uputama Ministarstva znanosti, obrazovanja i mladih, račun je evidentiran kod Županije a prema obavijesti Ministarstva obveza je podmirena 5. veljače 2025. godine. Iznos od 132,72 € odnosi se na naknadu za novorođenče, koja je isplaćena u valuti ali je zbog nenajavljenog prihoda Fini uplata vraćena Županiji a obveza je ostala otvorena.

Nedospjele obveze najvećim dijelom se odnose na obveze za financijsku imovinu, krediti za 4 školsko-sportske dvorane 2.364.823,13 €, kredit Ministarstva poljoprivrede u iznosu 1.103.084,66 € te obvezu za povrat namirenja duga po godišnjoj prijavi poreza na dohodak 366,67 €.

 **SLUŽBENICA KOJA PRIVREMENO**

 **OBAVLJA DUŽNOST PROČELNICE**

  **Sanja Feher, mag.oec., v. r.**